Jesper Meinby, som inden forrige sæson vendte tilbage til Mors-Thy Håndbold, har været en meget vigtig brik at få på plads for de kommende sæsoner i Mors-Thy Håndbold. - Vi er rigtig glade for, at vi nu har forlænget aftalen med Jesper. Jesper er en af holdets ledere, en rigtig vindertype, der altid går forrest i både træning og kamp, siger sportschef, Lars Svane Nielsen. Jesper bor i Viborg med sin kæreste og ved siden af håndbolden, laver Jesper plakater over forskellige temaer, bl.a. rigtig mange byer i Danmark.

Opsummering:
Mors-Thy Håndbold A/S og Jesper Meinby er blevet enige om at forlænge kontrakten med 2 år.